ET
5.12.2022
Euroopa Liidu Teataja
C 463/21
21. oktoobril 2022 esitatud hagi – Euroopa Komisjon versus Slovaki Vabariik (Kohtuasi C-668/22) (2022/C 463/28) Kohtumenetluse keel: slovaki Pooled Hageja: Euroopa Komisjon (esindajad: B. Sasinowska, G. Wilms ja R. Lindenthal) Kostja: Slovaki Vabariik Hageja nõuded — Tuvastada, et kuna Slovaki Vabariik ei ole võtnud vajalikke meetmeid saavutamaks teatud tulemusi, mida nõuab Euroopa Komisjoni 16. jaanuari 2009. aasta määrus (EÜ) nr 29/2009 (1), millega kehtestatakse andmevahetusteenuste nõuded ühtse Euroopa taeva jaoks, siis on Slovaki Vabariik rikkunud talle ELL artikli 4 lõikest 3 koosmõjus määruse (EÜ) nr 29/2009 artikli 3 lõikega 1 tulenevaid kohustusi; — mõista kohtukulud välja Slovaki Vabariigilt.
Väited ja peamised argumendid Määruse (EÜ) nr 29/2009 artikli 3 lõike 1 kohaselt tagavad lennuliiklusteenuse osutajad, et artikli 1 lõikes 3 osutatud õhuruumis lennuliiklusteenuseid osutavad üksused on võimelised osutama ja kasutama selle määruse II lisas määratletud andmevahetusteenuseid.
II lisas määratletud andmevahetusteenused on: andmekanali avamise võimalus (DLIC), lennujuhtimise side halduse teenuse (ACM), lennujuhtimisüksuse lubade ja teabe teenus (ACL) ning lennujuhtimise mikrofonikontrolli teenus (AMC).
Määruse (EÜ) nr 29/2009 artikli 3 lõikega 1 vastuollu minnes ei ole Slovaki Vabariigi poolt nimetatud lennuliiklusteenuse osutaja taganud, et lennuliiklusteenuseid osutavad üksused on võimelised osutama ja kasutama selle määruse II lisas määratletud andmevahetusteenuseid.
Põhjendatud arvamuses määratud tähtaja lõppemisel ei olnud Slovaki Vabariik võtnud vajalikke meetmeid ELL artikli 4 lõike 3 tähenduses, et tema nimetatud lennuliiklusteenuse osutaja täidaks määruse (EÜ) nr 29/2009 artikli 3 lõikes 1 sätestatud nõudeid.
(1)
ELT 2009, L 13, lk 3.